Osvald Põder
Osvald Põder (11. jaanuar 1904 Saadre talu, Suislepa vald, Viljandimaa – 8. detsember 1991) oli eesti põllumees ja rändkinoomanik. Õppis Tartu Õpetajate Seminaris. Filminäitamist õppis ta Tartu kinode Ateena ja Central kinomehaanikute vendade Treialite juures, 1928. aastal sooritas vastava eksami ja soetas kasutatud filminäitamisvarustuse. Osvald Põder oli ka vanemate talu pärija, 1949. aastal astus kolhoosi, kus oli põllutööline, brigadir, maamõõtja ja metsavaht.